VM i bandy 2013
Verdensmesterskabet i bandy 2013 var det 33. VM i bandy gennem tiden, og mesterskabet blev arrangeret af Federation of International Bandy. Sverige var blevet tildelt værtskabet for mesterskabet på FIB's kongres i Almaty den 3. februar 2012, og dermed blev Sverige VM-værtsland for 10. gang. Turneringen havde deltagelse af 14 hold, hvilket tangerede deltagerrekorden fra 2012. De 14 hold var opdelt i en A-turnering med seks hold og en B-turnering med otte hold.